মিডল টেনেসি স্টেট ইউনিভার্সিটি

মিডল টেনেসি স্টেট ইউনিভার্সিটি (ইংরেজি: Middle Tennessee State University) মার্কিন যুক্তরাষ্ট্রের টেনেসির মারফ্রিসবোরোতে অবস্থিত একটি সরকারি গবেষণাধর্মী বিশ্ববিদ্যালয়। ১৯১১ সালে একটি সাধারণ স্কুল হিসেবে প্রতিষ্ঠিত এই বিশ্ববিদ্যালয়টিতে আটটি স্নাতক কলেজের পাশাপাশি স্নাতকোত্তর অধ্যয়নের একটি কলেজ রয়েছে, যা একসাথে ৩৫টিরও বেশি বিভাগের মাধ্যমে ৩০০ টিরও বেশি ডিগ্রি প্রোগ্রাম অফার করে। এটি "আর২: ডক্টরাল বিশ্ববিদ্যালয় - উচ্চ গবেষণা কার্যক্রম" শ্রেণীতে অন্তর্ভুক্ত। ২০১৭ সালের আগ পর্যন্ত, এমটিএসইউ টেনেসি বোর্ড অফ রিজেন্টস দ্বারা পরিচালিত হত এবং টেনেসি স্টেট ইউনিভার্সিটি অ্যান্ড কমিউনিটি কলেজ সিস্টেমের অংশ ছিল। ২০১৭ সালে, এটির পরিচালনাভার একটি প্রতিষ্ঠানিক বোর্ড অফ ট্রাস্টির কাছে হস্তান্তর করা হয়। এমটিএসইউ সাউদার্ন অ্যাসোসিয়েশন অফ কলেজেস অ্যান্ড স্কুলস কমিশন অন কলেজেস দ্বারা স্বীকৃতিপ্রাপ্ত। এমটিএসইউ-র অ্যাথলেটিক্স প্রোগ্রামগুলি কনফারেন্স ইউএসএ-এর সদস্য হিসেবে এনসিএএ ডিভিশন I-তে আন্তঃকলেজিয় পর্যায়ে প্রতিদ্বন্দ্বিতা করে। টীকা তথ্যসূত্র বহিঃসংযোগ দাপ্তরিক ওয়েবসাইট Middle Tennessee Athletics website ওয়েব্যাক মেশিনে আর্কাইভকৃত ২০ এপ্রিল ২০০৯ তারিখে